section_heading: Nastanak
paragraph_text: Glavni šef NBC-jeve produkcije Brandon Tartikoff došao je na ideju i napisao je na komadić papira pod nazivom "MTV policajci" te je kasnije prezentirao budućem glavnom autoru serije Anthonyju Yerkovichu, koji je tada radio na seriji "Hill Street Blues". Yerkovich je došao na ideju da snimi film o paru policajaca iz Miamija. No, umjesto filma snimljena je serija. Miami mu je pao na pamet zbog toga što je cijeli grad tijekom 1970-ih i 1980-ih ubirao poreze od kokaina, oko 3/4 banaka poslovalo je "prljavim novcem" te su se događali sukobi Kubanaca i Amerikanaca. Yerkovich je napisao scenarij za dvosatnu pilot-epizodu pod nazivom "Zlatna obala", što je kasnije preimenovao u "Poroke Miamija", jer se radi o policajcima iz Odjela za poroke.